# Սլավենկա Դրակուլիչ[խմբագրել | խմբագրել կոդը]

| **Սլավենկա Դրակուլիչ** |
| --- |
|  |
| Ծննդյան անուն | խորվ.՝ Slavenka Sušanj |
| Ծնվել է | հուլիսի 4, 1949(1949-07-04) |
| Ծննդավայր | Ռիեկա, ՀՍՖՀ |
| Վախճանվել է | հունիսի 20, 2026(2026-06-20) (76 տարեկան) |
| Վախճանի վայր | Sovinjak |
| Մասնագիտություն | լրագրող, վիպասան, ակնարկագիր և գրող |
| Քաղաքացիություն |  ՀՍՖՀ և  Խորվաթիա |
| Կրթություն | Զագրեբի համալսարանի հումանիտար և սոցիալական գիտությունների ֆակուլտետ |
| Պարգևներ | Լեյպցիգի գրքի մրցանակ՝ եվրոպական համերաշխության համար և Շտեֆան Հեյմի անվան միջազգային մրցանակ |
| Ամուսին | Slobodan Drakulić?, Mirko Ilić? և Richard Swartz? |
| Զավակներ | Rujana Jeger? |
| Կայք | slavenkadrakulic.com |
|  Slavenka Drakulic Վիքիպահեստում |

**Սլավենկա Դրակուլիչ** (հուլիսի 4, 1949(1949-07-04), Ռիեկա, ՀՍՖՀ - հունիսի 20, 2026(2026-06-20), Sovinjak), խորվաթ լրագրող, արձակագիր և էսսեիստ, որի աշխատությունները ֆեմինիզմի, կոմունիզմի և հետկոմունիզմի մասին թարգմանվել են բազմաթիվ լեզուներով։

## Կյանք և գործունեություն

Դրակուլիչը ծնվել է 1949 թվականի հուլիսի 4-ին Ռիեկայում, Խորվաթիա (այդ ժամանակ՝ Հարավսլավիայի մաս)։ 1976 թվականին ավարտել է Զագրեբի համալսարանի համեմատական գրականություն և սոցիոլոգիա բաժինը։ 1982-1992 թվականներին աշխատակցել է «Սթարթ» երկշաբաթաթերթին և «Դանաս» լրատվական շաբաթաթերթին (երկուսն էլ Զագրեբում), որոնք հիմնականում գրում են ֆեմինիստական խնդիրների մասին։

Բացի իր վեպերից և էսսեների ժողովածուներից, Դրակուլիչի աշխատանքները հրապարակվել են *The New Republic*, *The New York Times Magazine*, *The New York Review of Books*, *Süddeutsche Zeitung*, *Internazionale, The Nation*, *La Stampa*, *Dagens Nyheter*, *Frankfurter Allgemeine Zeitung*, *Eurozine, Politiken* և *The Guardian* պարբերականներում.[2] Նա *The Nation*-ի խմբագիրն է։

Նա ապրել է Խորվաթիայում և Շվեդիայում։

Դրակուլիչը 1990-ականների սկզբին քաղաքական պատճառներով Հարավսլավիայի պատերազմների ժամանակ ժամանակավորապես հեռացավ Խորվաթիայից և մեկնեց Շվեդիա։

1992 թվականի Գլոբուսի տխրահռչակ անստորագիր հոդվածում (Սլավեն Լետիցան հետագայում խոստովանեց, որ դրա հեղինակն է) հինգ խորվաթ կին գրողների, այդ թվում՝ Դրակուլիչին, մեղադրում էր «կախարդներ» լինելու և Խորվաթիան «բռնաբարելու» մեջ։ Ըստ Լետիցայի, այս գրողները չկարողացան վճռական դիրքորոշում ընդունել բռնաբարությունների դեմ, որպես բոսնիացի սերբերի ուժերի կողմից խորվաթների դեմ ենթադրաբար ծրագրված ռազմական մարտավարության, և ավելի շուտ դրան վերաբերվեցին որպես «անհայտ տղամարդկանց» հանցագործություններ կանանց դեմ։ Հրապարակումից անմիջապես հետո Դրակուլիչը սկսել է հեռախոսային սպառնալիքներ ստանալ, վանդալիզմի է ենթարկվել նաև նրա ունեցվածքը։ Չգտնելով բավարար աջակցություն իր նախկին ընկերներից և գործընկերներից՝ նա որոշեց հեռանալ Խորվաթիայից։

2020 թվականին նա վարակվեց *Covid-19*-ով, տասներկու օր հոսպիտալացվեց ինտենսիվ թերապիայի բաժանմունքում։

## Ստեղծագործություն

Նրա նշանավոր աշխատանքները վերաբերում են Հարավսլավիայի պատերազմներին։ *As If I Am Not There* գիրքը Բոսնիական պատերազմում կանանց դեմ հանցագործությունների մասին է, *They Would Never Hurt a Fly* (Նրանք երբեք չեն վնասի ճանճին) գրքում նա նաև վերլուծել է Հաագայի՝ նախկին Հարավսլավիայի համար Միջազգային քրեական տրիբունալի դատավարությունը և բանտարկյալներին վերահսկելու իր փորձը։ Երկու գրքերն էլ անդրադառնում են նույն խնդիրներին, որոնք պատճառ են դարձել հայրենի երկրից արտագաղթին պատերազմի տարիներին։

Գիտական շրջանակներում նա առավել հայտնի է իր երկու էսսեների ժողովածուներով՝ *How We Survived Communism and Even Laughed* («Ինչպես մենք վերապրեցինք կոմունիզմը և նույնիսկ ծիծաղեցինք») և *Cafe Europa*: Սրանք երկուսն էլ ոչ գեղարվեստական պատումներ են Դրակուլիչի կյանքի մասին կոմունիզմի ժամանակ և դրանից հետո։

Դրակուլիչի «Ֆրիդայի մահճակալը» վեպը(2008) հիմնված է մեքսիկացի նկարչուհի Ֆրիդա Կալոյի կենսագրության վրա։

2011 թվականի էսսեների գիրքը՝ «Գիդով շրջագայություն կոմունիզմի թանգարանում», արժանացել է մեծ գնահատանքի։ Գիրքը բաղկացած է ութ մտորումներից, որոնք պատմվում են տարբեր կենդանիների տեսանկյունից։ Յուրաքանչյուր գազան արտացոլում է Արևելյան Եվրոպայի տարբեր երկրներում կոմունիզմի հիշատակը։ Օրինակ, նախավերջին գլխում ռումինական մի շուն բացատրում է, որ կապիտալիզմի պայմաններում բոլորն անհավասար են, «բայց ոմանք ավելի անհավասար են, քան մյուսները», որը հակադարձում է Ջորջ Օրուելի հայտնի մեջբերումը *Animal Farm*-ից։

2021 թվականին Դրակուլիչը հրատարակեց էսսեների նոր ժողովածուն՝ *Café Europa Revisited.*։ Այս գիրքը ընթերցողին հիշեցնում է 1990-ականներին նրա հրատարակած երկու էսսեների ժողովածուների մասին՝ «Ինչպես վերապրեցինք կոմունիզմը և նույնիսկ ծիծաղեցինք» (1992) և «*Café Europa. Life After Communism*» (1997)։ Դրակուլիչը գրում է արևելյան եվրոպացիներից շատերի դառը հիասթափությունների մասին, ովքեր սպասում էին, որ 1989 թվականի հեղափոխությունները կսկսեն ժողովրդավարության և բարգավաճման նոր դարաշրջան։ Փոխարենը, այս ժողովածուի էսսեները ցույց են տալիս, որ արևելյան եվրոպացիները դեռևս իրենց երկրորդ կարգի քաղաքացիներ են զգում։ Մի գլխում քննարկում է այն, ինչ նա անվանում է «Եվրոպական սննդի ապարտհեյդ», Դրակուլիչը նկարագրում է, թե ինչպես են հետաքննիչները պարզել, որ արևմտյան կորպորացիաները Արևելքում վաճառում են ավելի ցածր որակի ապրանքներ նույն ապրանքանիշով և փաթեթավորումով, որն օգտագործում են Արևմուտքում, օրինակ՝ ձկան ձողիկներ ձկնամսի շատ քիչ պարունակությամբ և թխվածքաբլիթներ՝ ավելի էժան արմավենու յուղից կարագի փոխարեն։

Դրակուլիչը նաև խորհում է տարածաշրջանում հետկոմունիստական նոստալգիայի շարունակականության մասին, քանի որ մարդիկ փորձում են բախվել իրենց հավաքական անցյալի թե՛ դրական, թե՛ բացասական ժառանգությունների հետ։

|  |  |  |
| --- | --- | --- |
|  | Արևելյան Եվրոպայի բոլոր նախկին կոմունիստական երկրներում դժվար է նշել կոմունիզմի արժանիքները, մի համակարգ, որը կարճ ժամանակում բերեց արդիականացում և ագրարային հասարակությունը վերածեց ուրբանիզացված, արդյունաբերականի։ Դա նշանակում էր համընդհանուր կրթություն, ինչպես նաև կանանց էմանսիպացիա. սա անհրաժեշտ է ճանաչել, թեև նման փոփոխություններն իրականացվել են տոտալիտար ռեժիմի կողմից- Սլավենկա Դրակուլիչ  |  |

## Աշխատություններ

### Գեղարվեստական գրականություն

* *Holograms Of Fear* Hutchinson, London (1992).
* *Marble Skin* Hutchinson, London (1993).
* *The Taste of a Man* Abacus, London (1997)
* *S -a novel about Balkans* (հայտնի է որպես՝ "As If I Am Not There") (1999). Նկարահանվել է ֆիլմ "As If I Am Not There" Ջուանիտա Վիլսոնի կողմից.
* *Frida's Bed* Penguin USA, New York (2008), (translated by Christina Pribićević-Zorić)

### Գիտական գրականություն

* *Smrtni grijesi feminizma* (1984) միայն խորվաթերեն
* *How We Survived Communism and Even Laughed*, Hutchinson, London (1991), 978-0060975401
* *Balkan Express: Fragments from the Other Side of the War*, W.W. Norton, New York (1993), 978-0060976088
* *Cafe Europa: Life After Communism* Abacus, London (1996), 978-0140277722
* *They Would Never Hurt a Fly|They Would Never Hurt a Fly: War Criminals on Trial in the Hague* Abacus -Time Warner, London (2004) 978-0143035428
* "Tijelo njenog tijela" (2006) հասանելի է խորվաթերեն, գերմաներեն, լեհերեն,նաև անգլերեն որպես էլեկտրոնային գիրք՝ "Flesh of Her Flesh"
* "Two Underdogs and a Cat", Seagull Books . London, NY, Calcutta (2009)
* *A Guided Tour through the Museum of Communism. Fables from a Mouse, a Parrot, a Bear, a Cat, a Mole, a Pig, a Dog, and a Raven*, Penguin, New York, (2011) 978-0143118633 խորվաթերեն, պարսկերեն,շվեդերեն, բուլղարերեն և իտալերեն
* *Cafe Europa Revisited*, Penguin (2021) 978-0143134176,խորվաթերեն, ուկրաիներեն և պարսկերեն։

### Հոդվածներ

* We Are All Albanians 1999
* Bosnian Women Witness 2001
* Crime in the circles of power October 2008
* Slavenka Drakulic Interview 2009
* Articles on Eurozine
* Articles in The Nation
* Articles in The Guardian
* Rape as a Weapon of War 2008
* Slavenka Drakulic and Katha Pollitt in conversation Արխիվացված 2022-05-21 Wayback Machine 2011

## Արտաքին հղումներ

* Սլավենկա Դրակուլիչ, պաշտոնական կայք
* Դրակուլիչ, հարցազրույց 2009(չաշխատող հղում)
* Slavenka Drakulic receives the Leipzig Book Award for European Understanding
* Extract from "Two Underdogs and a Cat"
* Սլավենկա Դրակուլիչի խոսքը *Festivaletteratura* 2009 - Scintille: La leggenda del Muro di Berlino
* Սլավենկա Դրակուլիչի հանրային դասախոսությունը “Intellectuals as Bad Guys? The Role of Intellectuals in the Balkan Wars' Մայիսի 15–19, 2014, Kyiv Ukraine: Thinking Together
* Սլավենկա Դրակուլիչ գրքային զրույց Café Europa Revisited: How to Survive Post-Communism, Կոլումբիայի համալսարան, ապրիլ 2022։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սլավենկա Դրակուլիչ» հոդվածին։ |